Document ID: 32008R1069

РЕГЛАМЕНТ (ЕО) № 1069/2008 НА КОМИСИЯТА
от 30 октомври 2008 година
за одобрение на минимални промени в спецификацията на название, вписано в Регистъра на защитените наименования за произход и на защитените географски указания - Veau d’Aveyron et du Ségala (ЗГУ)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 9, параграф 2 от него,
като има предвид, че:
(1)
В съответствие с член 9, параграф 1, първа алинея от Регламент (ЕО) № 510/2006 и по силата на член 17, параграф 2 от същия регламент Комисията разгледа заявката на Франция за одобрение на изменение в елементите на спецификацията на защитеното географско указание „Veau d’Aveyron et du Ségala“, регистрирано с Регламент (ЕО) № 1107/96 на Комисията (2).
(2)
Заявката има за цел да измени спецификацията, като впише максималното тегло на труповете на мъжки телета от 250 на 270 kg и това на труповете на женски телета от 220 на 250 kg. Това изменение поправя грешката при оценяването на максималното трупно тегло, направена при първоначалната заявка и дължаща се на неточно направената тогава оценка на кланичния рандеман.
(3)
Комисията разгледа съответното изменение и стигна до заключението, че то е обосновано. Тъй като по смисъла на член 9 от Регламент (ЕО) № 510/2006 промяната е незначителна, Комисията може да я одобри, без да прибягва до процедурата, описана в членове 5, 6 и 7 от горепосочения регламент.
(4)
Съгласно член 18, параграф 2 от Регламент (ЕО) № 1898/2006 на Комисията (3) и на основание член 17, параграф 2 от Регламент (ЕО) № 510/2006 следва да се публикува резюме на спецификацията.
(5)
Комисията също така отбелязва факта, че названието е „Veau d’Aveyron et du Ségala“, а не „Veau de l’Aveyron et du Ségala“, както бе регистрирано първоначално. Следователно регистрираното название следва да се промени,
ПРИЕ НАСТОЯЩИЯ РЕГЛАМЕНТ:
Член 1
Спецификацията на защитеното географско указание „Veau d’Aveyron et du Ségala“ се изменя в съответствие с приложение I към настоящия регламент.
Член 2
Резюме на основните елементи на спецификацията е включено в приложение II към настоящия регламент.
Член 3
В приложението към Регламент (ЕО) № 1107/96 на Комисията, част A, на страница 4:
вместо
:
„Veau de l’Aveyron et du Ségala“,
да се чете
:
„Veau d’Aveyron et du Ségala“.
Член 4
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 октомври 2008 година.

Labels: 3
8
18
6